О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 159
Взето с Протокол № 11 от заседание на Общински съвет гр.Чепеларе, проведено на 27.07.2012 година

ОТНОСНО: Кандидатстване по Мярка 313 „Насърчаване на туристически дейности” по Ос 3 от Програмата за развитие на селските райони 2007-2013 г. с проект „Изграждане на туристически атракции около природен феномен Чудните мостове”
Общински съвет – Чепеларе, като изслуша предложението на Кмета на Общината, Постоянната комисия по бюджет и финанси и след станалите разисквания на основание   чл. 21, ал. 1, т. 12 от ЗМСМА 
Р   Е   Ш   И:
1. Общински съвет – Чепеларе дава съгласие да се пристъпи към подготовка на проектно предложение и участие на Община Чепеларе в процедурата за набиране на проектни предложения към Министерството на земеделието и храните по реда на Наредба № 32 за условията и реда за предоставяне на безвъзмездна финансова помощ по Мярка 313 „Насърчаване на туристически дейности” по Ос 3 от Програмата за развитие на селските райони 2007-2013 г. с проект „Изграждане на туристически атракции около природен феномен Чудните мостове”.
2. Дейностите, запланувани по проекта, са в съответствие с Общинския план за развитие на Община Чепеларе 2007 – 2013 г., Приоритет 2 „Повишаване на конкурентноспособността и диверсифициране на местната икономика, селското и горското стопанство”, Мярка „Развитие на зимния туризъм, популяризиране на алтернативни форми на туризъм и подобряване на туристическото обслужване”.
3. Дейностите, запланувани по проекта, са в съответствие с разработената Програма за устойчиво развитие на туризма в Община Чепеларе за периода 2011 – 2015 г., Приоритет III „Алтернативни форми на туризъм”, Мярка 4 „Подобряване на туристическата среда в населените места от общината – туристическа и базова инфраструктура”.
4. Общински съвет – Чепеларе упълномощава Кмета на Община Чепеларе да представи проекта на съответните компетентни органи.

-Общ брой на общинските съветници: 13

-Гласували: 11
ОБЩО “ЗА” 11
“ПРОТИВ” 0
“ВЪЗДЪРЖАЛ СЕ” 0

